Viborger Samler, 1840-05-30
En Gardeofficeer gik forbi de to ved Kongens Port placerede Skildvagter, hvilke honorerede ham med skul dret Gevær, og toge igjen Geværet i Armen, da han var passeret. Da Lieutenanten, seende sig om, opdagede Skildvagterne med Geværet i Armen, og formodentlig deraf kom i den Formening, at de ei havde skuldret længe nok, og saaledes ei givet ham den tilbørlige Honeur, klagede han over Garderne til deres Compagnichef. Ved Lønningsparaden foreholdt Capitainen bemeldte to Gardere deres formeentlige Pligtforsømmelse, hvilke imidlertid forsikkrede, at de et troede at have gjort sig skyldige i en saadan. Capitainen lod derpaa den ene Garde give 6 Slag af en Underofficeersklinge, hvorved Delinqventen ømmede sig. Da den Anden, en haardfør Karl, der ligesom den Første var iført den reglementerede Baystrøie, ved det fjerde Slag endnu ikke havde ømmet sig, lod Capitainen ham aflægge ikke alene Bays trøien men tillige Vesten, og derefter tildeele 8 Slag paa den bare Skjorte. Begge Garderne fik derpaa 24 Timers Casernearrest. Den Ene meldte dernæst for Capitainen, at de vilde føre Klage over denne Behandling, hvilken Klage blev paa reglementmæssig Maade indgiven til Commandeuren, Oberst Zepelin, som lod de tvende Gardere arrestere, tilligemed to Andre, der til samme Tid havde staaet Skildvagt og derfor vare villige til at optræde som Vidner for de to Første. "Fædrelandet meddeler denne Beretning, for at Vedk. kunne faae Leilighed til at retfærdiggjøre sig, hvis de kunne det. Aalborg. Fra et Blankeneser Skib "Perle", Capt. Köln, som laae her under Ladning, begav sig i Søndags Styrmanden og en Matros ud i Skibsbaaden for at gjøre en Lysttour paa Fjorden. Da det imidlertid blæste haardt, kantrede Baaden strax og og de 2 Mand maatte redde sig paa Kjølen, hvor de imidlertid vistnok snart vilde være omkomne, naar ikke tvende uforfærdede Skippere, Otto Nielsen af Løgstøer og Just Christensen af Thisted, strax havde begivet sig ud og reddet Folkene samt faaet Baaden bjerget. (Aalb. A.) Viborg. Efter en af Directionen for Viborg Klub udsendt skriftlig Anmeldelse til Stadens Borgere og Klub dens Medlemmer feiredes den 28de Mai ved en Souper i Klublocalet. Skaalerne for Hs. Majestæt Kong Christian den Ottende og for Stænderinstitutionen udbragtes med en ligesaa skjøn som passende Jndledning af Hs. Høivelbaarenhed Hr. Kammerherre, Stiftamtmand, Dr. jur., Greve af Ahlefeldt-Laurvig, R. af Dannebrogen. Skaalerne for den jydske Stænderforsamling, for Østifternes Stænderforsamling, for den slesvigske og holstenske Stænderforsamling, for Fædrelandet og for Viborg By udbragtes af Directionen. En glad Stemning besjælede hele Forsamlingen. Af Hr. Cand. theol. Kühnel var forfattet en Sang, der med den ærede Forfatters Tilladelse aftrykkes her Mel. God save the King. Tiden sig ændrer brat, Tærer saa mangen Skat, Smuldrer til Støv; Alt er den underlagt, Svinde skal Glands og Pragt. Skovens den grønne Dragt, Visne i Løv. Eet staaer dog evigt fast, Selv om hver Klippe brast, Styrted i Hov; Kring Danmark vide Kyst, Luer i hvert et Bryst, Troskab i Sorg og Lyst Til Død og Grav. Troskab i Ondt og Godt, Mod Fædreland og Drot, Klang det i Old, Og end er Løsenet. For Konge, Pligt og Ret. Troskab hos Dansken let Vorder ei kold. Naar da i friske Vaar. Maitræets Blomster spaaer Om herlig Høst; Bød vogte Planten prud, At Frugt den folder ud, Høit sig vor Røst: Gud, sig vor Konge god, Giv ham Din Fred, Giv Du ham vise Raad, J Støvet ned Og har hver Danmarks Søn. Jkkun endnu een Bøn - For Fødeland. Held for hver kraftig Aand, Held for hver flittig Haand, Styrk, Herre! Eendragts Baand J gamle Dan. Friisholt blev ikke solgt ved Auctionen over samme afvigte Tirsdag. Høistbydende var en Hr. Lichtenberg med 57,300 Rbd. Den kan nu faaes tilkjøbs underhaanden, naar man desangaaende henvender sig til Hr. Justitsraad Holm paa Dalsgaard.